الإدعاء
- بوست منتشر بيقول: "رسميا البنك المركزى : قناة السويس خسرت 8 مليار دولار ولاجدوى من تفريعه السيسي".".
– الحقيقة إن ده كلام مش صحيح. قناة السويس حققت خلال عام 2018، أعلى إيرادات في تاريخها، ليبلغ 5.585 مليار دولار، بنسبة زيادة 11.5% عن العام المالي السابق.✅✅
– كمان الخميس اللي فات، البنك المركزي أعلن إن إيرادات رسوم المرور بقناة السويس خلال النصف الأول من السنة المالية 2018/2019 زادت بمعدل 5.8%، يعني حوالي 2.9 مليار دولار مقابل 2.8 مليار دولار كانوا في نفس الفترة من العام الماضي.
– بداية الشائعة دي ظهرت في أبريل 2016 في موقع اسمه “حرية بوست”.، وكانت بسبب إن خلال السنة المالية (2015-2016)، حسب البنك المركزي رسوم المرور في قناة السويس تراجعت بقيمة 240.1 مليون دولار، بنسبة 4.5% لتصل إلى 5.1 مليار دولار.
– وقتها قال البنك المركزي قال إن سبب التراجع نتيجة لانخفاض قيمة وحدة حقوق السحب الخاصة أمام الدولار الأمريكي بمعدل 2.1% في المتوسط خلال السنة المالية (2015-2016) مقارنة بالسنة المالية السابقة (2014-2015).
– في خبر موقع حرية بوست اللي اتنقلت عنه الشائعة المستمر انتشارها حتى الآن اتقال “كشف البنك المركزي عن تراجع إيرادات قناة السويس للعام المالي الثاني على التوالي، برغم إنفاق 8 مليارات دولار على التوسعات الجديدة للقناة، لرفع إيراداتها”.
– لكن الصحيح إنه مفيش علاقة ما بين الفلوس المصروفة على “قناة السويس الجديدة” اللى كانت فلوسها من أموال شهادات الاستثمار اللى اشتراها مواطنين، وما بين تراجع الإيرادات.